อเบอร์ดีนมองเศรษฐกิจจีนรุ่งยังน่าลงทุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

นายชัยเกษม วัฒนศิริพงษ์ หัวหน้าฝ่ายจัดจำหน่ายกองทุน บลจ.อเบอร์ดีน กล่าวว่า ภาพรวมเศรษฐกิจจีนที่ยังแข็งแกร่งและผลประกอบการที่ดีของบริษัทในจีน ประกอบกับการเน้นเลือกลงทุนในบริษัทที่จดทะเบียนในฮ่องกง เนื่องจากคุณภาพของบริษัทมาตรฐานและความโปร่งใสในการจัดการ ตลาดหุ้นจีนจึงเป็นอีกหนึ่งทางเลือกในการกระจายการลงทุนและสร้างโอกาสการลงทุน 
นอกจากนี้ กองทุนเปิดอเบอร์ดีน ไชน่า เกทเวย์ ฟันด์ ยังได้รับอนุมัติวงเงินลงทุนในต่างประเทศเพิ่มอีก 600 ล้านบาท ทำให้กองทุนสามารถลงทุนในกองทุนหลักได้สูงกว่า 1,500 ล้านบาท จากปัจจุบันมีขนาด 1,018 ล้านบาท ขณะที่ผลตอบแทนตั้งแต่ต้นปีถึงวันที่ 26 พ.ย. 2553 อยู่ที่บวก 12.99% เทียบกับเกณฑ์มาตรฐาน MSCI Zhong Hua THB ที่ติดลบ 1.27%